《车遥遥》
宋代·王称

车轮何遥遥，西上长安道。不见车中人，空悲道傍草。

君行日已远，恩爱难自保。忧来当何如，一夕梦颠倒。

岂无中山酒，一浣我怀抱。但恐三春华，颜色不再好。

车声何粼粼，风吹马蹄尘。愿随马蹄尘，飞逐君车轮。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。